**FORSLAG TIL ÅRSMØTET fra Tom Gjøs**

Gitt de omstendigheter Europa nå er i og alle de ulykkelige mennesker som er på flukt fra Ukraina, foreslår jeg at Årsmøtet donerer et solidarisk bidrag til ukrainske flykninger, forslagsvis minst 5,000 kr.

**Styrets innstilling sak 1, forslag fra Tom Gjøs om støtte til Ukraina**

Styret anbefaler at årsmøtet stemmer nei til forslaget.

Begrunnelse:

Krigen i Ukraina er ekstraordinær, men hva med andre kriger og katastrofer, hvor setter vi grensen for ‘støtte’/’ikke støtte’?

Klubben bør være noe tilbakeholden med å begynne med donasjoner.

Ingen er vel imot å støtte Ukraina, men Styret antar at de fleste gjør det på privat initiativ.

**FORSLAG TIL ÅRSMØTET fra Arild Lysaker**

I vedtektene til Bridgeforbundet heter det:

**KAPITTEL 7  
Komitéer, utvalg og arbeidsgrupper**

Hensikten med komitéer, utvalg og arbeidsgrupper er å delegere forvaltningsmessige oppgaver. Begrepene skal oppfattes og brukes enhetlig i hele organisasjonen:

1. En komité er et organ som oppnevnes av ting og årsmøte.
2. Et utvalg er et organ som oppnevnes av styre, (forbundsstyre, kretsstyre, klubbstyre).

Et utvalg skal oppnevnes av styret og ikke velges på årsmøtet. Derfor skal det ikke være en post på årsmøteagendaen. Et organ som velges av klubbens høyeste myndighet bør ha en klar instruks. Det har ikke framkommet.

Jeg er usikker på hvorfor vi har et turneringsutvalg. Jeg er usikker på hvilke oppgaver utvalget har, men forstår at det er å fastsette terminliste, hvilke turneringer som spilles og hvordan beregningen skal være. Dette er viktige saker for klubben, men styret har ingen påvirkning her. Det er ikke vært så mange saker i styret at disse viktige oppgavene må delegeres vekk.

Hvilke turneringer og turneringsformer vi har, tror jeg er viktig for miljøet i klubben og bør være en viktig post på styrets agenda.

På siste styremøte nevnte kassereren at mesterpoeng-treff (MP-treff) koster 120 kr ekstra pr par og at vi kanskje ikke skulle arrangere dem. Helt enig, men dette avgjøres i turneringsutvalget. Det er pr i dag ikke en styresak.

Min begrunnelse for å nedlegge turneringsutvalget er at de behandler saker som absolutt bør tillegges styret og behandles der.

**Styrets innstilling til sak 2, forslag fra Arild Lysaker om avvikling av Turneringsutvalget**

Styret anbefaler at årsmøtet stemmer nei til forslaget.

Begrunnelse:

Styret mener Turneringsutvalget fungerer meget godt og utfører sine oppgaver på en god måte.

Styret har ikke noe ønske om å overta oppgavene Turneringsutvalget utfører i dag.

Men Styret innkaller Turneringsutvalget til et felles møte hvor vi sammen går gjennom arbeidsfordeling, ansvar og myndighet.

Videre foretas det en medlemsundersøkelse som ber om medlemmenes syn på turneringsformer og avvikling av klubbkvelder. Resultatet av dette bør gi føringer for hvordan neste års terminliste, klubbmesterskap og annen turneringsavvikling planlegges.

1. Turneringsutvalgets mandat når det gjelder terminliste er å *foreslå* terminliste for klubbens kvelder, inklusive klubbmesterskap, simultan-, MP-treff, XIMP og andre turneringsformer.  
   Det er Styret som *godkjenner* eller endrer Turneringsutvalgets forslag.
2. En innbydelse til MP-treff 2021 fra klubbleder ble sendt til Turneringsutvalgets medlemmer 24.november i fjor med kopi til Styret. I vedlegget i innbydelsen står alle detaljer om MP-treffet, også pris pr spiller.  
   Turneringsutvalget foreslo derfor at klubben, avviklet MP-treff 9.desember